《题安期仙涧卷寄黄用砺明府》
明代·谢与思

丈人清啸自茆扉，从学长生久息机。洞壑不缘丹箓閟，海天还息赤凫飞。

东游几处秦祠古，大隐千秋汉史辉。何日云中分半座，祇于郢曲想音徽。

作者简介：谢与思，字息齐，一字方壶。番禺人。明神宗万历八年（一五八〇）进士。官诸暨知县，寻调大田，为蜚语所中，贬秩。筑小楼于郊坰以隐居。卒年三十二。有《抱膝居存稿》。清温汝能《粤东诗海》卷三八、清同治《番禺县志》卷四一有传。